สวัสดีค่ะ อยากสอบถามว่าพอดีกินยาคุมกำเนิดมาประมาณ2ปีประจำเดือนมาตลอดจนถึงกรกฏาคมก็หยุดกินยาเพื่อเตรียมมีน้อง ประจำเดือนหายไป1เดือนคือสิงหาคมและมาอีกทีคือกันยายนแล้วจนถึงวันนี้ประจำเดือนยังไม่มาเลยค่ะ อยากทราบว่าเป็นเพราะอะไรแต่ตรวจแล้วก็ไม่มีน้องนะคะ หรือจะไปพบแพทย์เลยคะ
สวัสดีค่ะ หากหลังจากหยุดทานยาคุมกำเนิด ได้มีประจำเดือนมาแล้ว ก็แสดงว่าการทำงานของรังไข่ได้กลับมาเป็นปกติแล้ว แต่หากหลังจากนั้น ประจำเดือนยังไม่มา แต่ได้ตรวจหาการตั้งครรภ์อย่างถูกต้องแล้ว ไม่พบมีการตั้งครรภ์ การที่ประจำเดือนยังไม่มา ตั้งแต่เดือน ก.ย. อาจเกิดจากสาเหตุ เช่น- การผลิตฮอร์โมนของรังไข่ผิดปกติ เช่น มีกลุ่มอาการถุงน้ำจำนวนมากในรังไข่ (PCOS)- มีน้ำหนักขึ้นมาก หรือมีโรคอ้วน- มีภาวะไทรอยด์ฮอร์โมนผิดปกติ- มีพังผืดเกิดขึ้นในมดลูก จากการที่เคยมีมดลูกอักเสบหรือเคยขูดมดลูก- มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นดังนั้น หากประจำเดือนยังคงไม่มา แนะนำให้ไปพบแพทย์เพื่อหาสาเหตุค่ะ เพราะบางสาเหตุก็อาจเป็นสาเหตุที่ทำให้การตั้งครรภ์เกิดขึ้นได้ยากด้วยค่ะ